Na temelju članka 4. stavka 1., članka 11. stavka 2. i članka 15. stavka 2. Zakona o komunalnom gospodarstvu (“Narodne novine” broj 26/03 – pročišćeni tekst, 82/04, 110/04 - Uredba i 178/04) i članka 31 .Statuta Općine Kneževi Vinogradi (“Službeni glasnik“ 3/13), Općinsko vijeće Općine Kneževi Vinogradi, na svojoj ___ sjednici održanoj dana __________. godine, donosi

O D L U K U

o izmjeni i dopuni Odluke

o komunalnim djelatnostima na području Općine Kneževi Vinogradi
Članak 1.


U članku 2. Odluke o komunalnim djelatnostima na području Općine Kneževi Vinogradi („Službeni glasnik 6/2009) u stavku 1. iza točke 11. dodaju se točke:

 „12. tržnica na malo,

   13. deratizacija, dezinsekcija i higijeničarski servis “.

Stavak 2. istog članka mijenja se i glasi:


„Člankom 3. Zakona o komunalnom gospodarstvu propisano je što se podrazumijeva pod pojmom svake od navedenih komunalnih djelatnosti navedenim pod točkama od 1 do 12. 


Iza stavka 2 . istog članka dodaje se stavak 3.:

„Pod deratizacijom, dezinsekcijom i higijeničarskim servisom podrazumijeva se: uništavanje glodara, tretiranje komaraca, hvatanje i zbrinjavanje napuštenih životinja, prikupljanje i uklanjanje lešina i animalnog otpada.“

Članak 2.


U članku 3. stavak 1. točka 1. mijenja se i glasi:
„1. trgovačko društvo „Kneževi parkovi“  d.o.o. za komunalnu djelatnost“.

Članak 3.


U Članku 4. mijenja se stavak 1., koji glasi:
„Kneževi parkovi“ d.o.o. obavlja slijedeće komunalne djelatnosti:
· održavanje čistoće javnih površina,

· održavanje javnih površina,
· tržnice na malo,
· upravljanje i održavanje groblja na području Općine,

· održavanje nerazvrstanih cesta u dijelu koji se odnosi na zimsko održavanje nerazvrstanih cesta“.

U stavku 4. istog članka umjesto riječi „Vlastiti komunalni pogon“ zamjenjuje se riječima „Kneževi parkovi“ d.o.o.. 

Članak 4.


U članku 16. Odluke iza točke 4. dodaje se točka 5. „deratizacija, dezinsekcija i higijeničarski servis“.

Članak 5.


U članku 22. u prvoj alineji iza riječi „suda“ dodaje se zatvorena zagrada, i zarez, te se iza zareza dodaju riječi „i drugi dokazi i rješenja nadležnih tijela za obavljanje određenih usluga (npr. Ministarstava oljoprivrede, zdravstva, graditeljstva, inspekcija  i sl.)„. 

Članak 6.

Ova Odluka stupa na snagu osmog dana od dana objave u “Službenom glasniku Općine Kneževi Vinogradi”.

